作者：颜奎
词牌/韵律：大

paragraphs: 唱古荼䕷，新荷叶，谁向重帘深处。
东风三十六，向园林都过，馀寒犹妒。
公子狐裘，佳人翠袖，怎见此时情否。
天上知音杳，怪参差律吕，世间多误。
记画扇题诗，单衣试酒，梦归泥絮。
嗟春如逆旅。
送无路、远涉前无渡。
回首住、凌波亭馆，待月楼台，满身花气凝香雾。
度入南薰去。
留燕伴、不教迟暮。
但一点、芳心苦。
生怕摇落，分付荷房收贮。
晚妆又随过雨。